Det 110 år gamle Rubjerg Knude Fyr får i weekende en tiltrængt overhaling. Lokale kræfter kalker Skov- og Naturstyrelsens ejendom helt tæt på Vesterhavet.

Det er firmaerne Bagterp Murerforretning, Hjørring Stilladsudlejning og Bjerg Arkitektur, der har valgt at svinge kalkkosten for den gode sags skyld. Rubjerg Knude Fyr tiltrækker hvert år ca. 200.000 turister, men trods det har Staten ikke rørt de gamle bygninger siden 1992 - og nu trænger de virkelig. De tre firmaer stiller med tilsammen 16 mand for dels at kalke de gamle mure, men også for at rydde op omkring den 22 meter høje attraktion. - Vi gør det af flere grunde. Dels af kærlighed til vores landsdel. Dels som en stille protest over Statens manglende interesse, og så tager vi selvfølgelig den reklame vores lille stunt giver, siger Kjeld Bjerg, der har taget initiativet. Det er planen et gentage arbejdsweekenden hvert år de næste tre år.